Estafermo

Un estafermo (de l'italiano <stà fermo, Voz «estafermo» en o DRAE; consultau o 26 de marzo de 2019. «ye quedo» u «ye tieso») ye una figura con forma d'hombre que s'emplegaba en a Edat Meya pa practicar y entrenar a destreza en a luita de caballería.

O monyaco s'entallaba sobre un astil de fusta que teneba un chugadero de currón en a base, y s'aprestaba con un escudo u cosa semellant en un costau y un mallo, cadena u saquet d'arena en l'atro brazo, de manera que cuan o caballero le foteba por un costau se chiraba a-escape, con que o chinete tamién teneba que esquivar o golpe que l'invento le podeba propinar en tornas y que no lo estalapizase.

 En a cultura popular 

Anque ya no s'emplega estafermos en o sentiu orichinal, a palabra ha quedau en o vocabulario colectivo pa designar a una persona insubstancial, MONEVA y PUYOL, Juan, Vocabulario de Aragón; Xordica Editorial + Prensas Universitarias de Zaragoza. Zaragoza, 2004. ISBN 84-88920-97-0  lela, BARCOS, Miguel Ánchel, El Aragonés Ansotano: estudio lingüístico de Ansó y Fago; Institución «Fernando el Católico» + Gara d'Edizions. Zaragoza, 2007. ISBN 978-84-8094-058-0 inútil ANDOLZ CANELA, Rafael, Diccionario Aragonés, Aragonés-Castellano Castellano-Aragonés (5ena ed.); Mira Editores. Zaragoza 2004. ISBN 84-8465-160-6 BLAS GABARDA, Fernando y ROMANOS HERNANDO, Fernando, Diccionario Aragonés: Chistabín-Castellano; Institución «Fernando el Católico» + Gara d'Edizions. Zaragoza, 2008. ISBN 978-84-8094-061-0 CORONAS CABRERO, Mariano, Vocabulario aragonés de Labuerda-A Buerda (Sobrarbe); Xordica Editorial + Prensas Universitarias de Zaragoza. Zaragoza, 2007. ISBN 978-84-96457-23-2 u que nomás fa o que se le ordena.

Tamién puede aplicar-se a una persona que ye parada en una situación en a que no s'espera ixo:

En a fiesta de la «moixiganga» de Graus, «l'Estafermo» ye como se le deciba a o «muyén» u monyaco que, amontau en burro, se feba paseyar por a villa. Ye un d'os personaches clasicos d'ixa fiesta grausina, en chunto con «el Furtaperas», a qui se pende d'un palo (tocho) en a Casa de la Villa.

 Referencias 

 Se veiga tamién 

Espantallo.
Monyaco.
Monya.
Muyén.

 Vinclos externos 

Categoría:Caballería
Categoría:Exercito
Categoría:Figuras antropomorficas